### 1. Αρχικά ελέγχονται τα νομιμοποιητικά έγγραφα του ακινήτου από την αρμόδια Αρχή
Διενεργείται δηλαδή ο νομικός και τεχνικός έλεγχος κατά τον οποίο θα πρέπει να συγκεντρωθούν όλα τα παραπάνω δικαιολογητικά. Σε περίπτωση διορθώσεων, τη δαπάνη επωμίζεται ο μεταβιβάζων.
### 2. Συμβολαιογραφικό προσύμφωνο
Προαιρετικά συντάσσεται ένα συμβολαιογραφικό προσύμφωνο, το οποίο δεσμεύει και τα δύο μέρη της μεταβίβασης. Δηλαδή, οι δύο πλευρές δεσμεύονται ότι θα γίνει η μεταβίβαση και δε θα αλλάξει κάποιος γνώμη στη συνέχεια της διαδικασίας.
### 3. Υποχρεώσεις δύο μερών (πωλητή - αγοραστή)
Οι συναλλασσόμενοι θα πρέπει να έχουν όλα τα έγγραφα που απαιτούνται για τη σύνταξη του συμβολαίου και να γίνει η επίδειξη αυτών στο συμβολαιογράφο.
### 4. Υπογραφή συμβολαίου
Είναι το τελικό στάδιο της διαδικασίας το οποίο θα ολοκληρώσει και τη μεταβίβαση του ακινήτου. Ο αγοραστής (ή τέκνο ή δωρεοδόχος) θα πρέπει να προσκομίσει αντίγραφο του συμβολαίου στο Υποθηκοφυλακείο ή Κτηματολογικό Γραφείο και στη συνέχεια να λάβει το αντίστοιχο πιστοποιητικό που θα δηλώνει την πλήρη κυριότητα του ακινήτου. Το πιστοποιητικό αυτό, πλέον εκδίδεται και ηλεκτρονικά μέσω της πλατφόρμας e-Κτηματολόγιο με την ηλεκτρονική αγορά ενσήμου κόστους 5 ευρώ. Η καταβολή του ποσού πρέπει να γίνει σε διάστημα 7 ημερών και μόλις επιβεβαιωθεί τραπεζικά η πληρωμή, το πιστοποιητικό είναι στα χέρια του ενδιαφερόμενου.